Modul
Innhold
Innholdsliste 🔎︎

# Generelt

På fanen Generelt finner du generelle egenskaper for et kontrollelement i skjemaet. Hver type kontrollelement har sine egenskaper, altså er ikke alle de følgende egenskapene tilgjengelig for alle kontrollementer.

For å bruke denne funksjonen …

Åpne sprettoppmenyen til et valgt skjemaelement, og velg fanen Skjema → Generelt.

Åpne en av verktøylinjene Kontrollelementer for skjemaer eller Skjemautforming, trykk på Kontrollelement og velg fanen Generelt

Hvis du eksporterer skjemadokumentet til HTML, blir standardverdiene til kontrollelementene eksportert, ikke verdiene som er skrevet inn. Standardverdiene er valgt, avhengig av typen kontrollelement. Tekstfelt har for eksempel Standardverdi, avkryssingsbokser og alternativfelt har Standardstatus, mens listebokser har Standardvalg.

## Anker

Angir hvor kontrollelementet blir forankra.

## Antall linjer

Når det gjelder kombinasjonsbokser med egenskapen Rullegardin, kan du velge hvor mange linjer som skal vises i nedtrekkslista. I kontrollfelter som ikke har denne egenskapen, styres antallet linjer som vises, av størrelsen på kontrollfeltet og skrifta som er valgt.

## Autoutfylling

Autfyll er en funksjon som viser en liste over tidligere oppføringer når du begynner å skrive i kombinasjonsboksen.

## Bakgrunnsfarge

De fleste kontrollfelter kan ha en bakgrunnsfarge. Hvis du trykker på Bakgrunnsfarge, får du opp en liste der du kan velge farge. Velg «Standard» hvis du vil beholde systeminnstillinga. Hvis fargen du vil ha ikke står i lista, kan du trykke på … for selv å lage en farge.

## Bilde

En bildeknapp har en grafisk-egenskap. . Bildeegenskapen inneholder sti og filnavn til bildet du vil vise på knappen. Hvis du velger en bildefil med …-knappen, så blir stien og filnavnet automatisk tatt med i tekstfeltet.

## Bredde

Velg kolonnebredden i tabellkontrollfeltet i enheten som er oppgitt i LibreOffice modulinnstillinger. Hvis du vil, kan du skrive inn en verdi og en gyldig måleenhet, for eksempel 2 cm.

## Bredde

Angir bredden på kontrollelementet.

## Bryter

Velg om en trykknapp skal fungere som bryter. Hvis du velger «Ja», kan du skifte mellom tilstandene «valgt» og «ikke valgt» ved å trykke på knappen eller mellomromstasten mens knappen har fokus. En knapp som er «valgt» blir vist som inntrykt.

## Datoformat

Med datofelt kan du velge format på datovisningen.

Alle formatfelt (dato, tid, valuta, tall) blir automatisk formaterte når du går ut av de, uansett hvordan du har skrevet inn verdien.

## Desimalpresisjon

For tall og valutafelt kan du avgjøre hvor mange siffer som skal vises til høyre for desimaltegnet.

## Etikett

Etikett-egenskapen styrer etikettene til kontrollfeltene som vises i skjemaet. Denne egenskapen styrer den synlige etiketten eller kolonneoverskriften til datafelt i tabellkontrollskjema.

Når du oppretter et nytt kontrollelement, blir beskrivelsen som er valgt på forhånd i egenskapen Navn, som standard brukt som etikett for kontrollelementet. Etiketten består av navnet på kontrollelementet og et heltall (for eksempel «Kommandoknapp1»). Du kan bruke >Tittel-egenskapen til å legge til en annen beskrivelse av kontrollelementet, slik at etiketten viser hvilken funksjon kontrollelementet har. Du bør endre denne oppføringen slik at kontrollelementet gis et navn som er lett forståellg for brukeren.

For å lage en flerellinjers tittel, åpner du kombinasjonsfeltet ved å bruk pil-knappen. Du kan sette inn et linjeskift ved å trykke Shift+CmdCtrl + Enter.

Tittel-egenskapen brukes bare som etikett for et skjemaelement som brukeren ser i grensesnittet. Hvis du arbeider med makroer, må du huske at det alltid henvises til kontrollelement gjennom egenskapen Navn.

## Etikettfelt

Oppgi en kilde for navnet på kontrollobjektet. Teksten i etikettfeltet blir brukt i stedet for navnet på et databasefelt i for eksempel filterstrukturen, dialogvinduet søk og som kolonnenavn i tabellvisninga.

Du kan velge en bokstav i etiketten som snarveistast, slik at brukeren kan gå til kontrollelementet ved å bruke tastaturet. Sett inn en tilde (~) før bokstaven som skal være snarveistast.

Bare teksten til grupperamma kan brukes som etikettfelt når radioknapper brukes. Denne teksten brukes på alle radioknappene i den samme gruppa.

Hvis du trykker på … ved siden av tekstfeltet, får du opp dialogvinduet for Valg av etikettfelt. Velg en etikett fra lista.

Merk av i boksen Ingen tildeling for å fjerne koblinga mellom et kontrollelement og det tildelte etikettfeltet.

## Filtrering/sortering

Bestemmer om filtrerings- og sorteringselementene i en valgt navigasjonslinjekontroll skal vises eller skjules. Disse filtrerings- og sorteringselementene finnes: sorter stigende, sorter fallende, sorter, automatisk filtrering, standardfilter, bruk filter og tilbakestill filter/sortering.

## Flervalg

Lar deg velge mer enn ett element i en listeboks.

## Formatering

Angi formatkoden til kontrollelementet. Trykk på …-knappen for å velge formatkode.

## Forsinkelse

Velg hvor lang tid det skal gå, i millisekunder, mellom gjentagelse av hendelser. En gjentagende hendelse skjer når du trykker på en pilknapp eller bakgrunnen i et rullefelt, eller en av postnavigasjonsknappene på en navigasjonslinje, og holder museknappen inne en stund. Du kan skrive inn en verdi med en gyldig tidsenhet etter, for eksempel 2 s eller 500 ms.

## Gjenta

Velg om handlinga til et kontrollelement, for eksempel en rulleknapp eller et rullefelt, skal gjentas når du trykker på kontrollelementet og holder museknappen nede.

## Handling

Du kan bruke navigasjonshandlinger til å lage dine egne knapper til databasenavigasjon.

Den følgende tabellen beskriver de handlingene du kan tilordne til knapper.

Handling | Beskrivelse
Ingen | Ingen handling skjer.
Send skjema | Sender dataene som er skrevet inn i andre kontrollfelt i skjemaet, til adressen som er valgt under Skjemaegenskaper i angitt URL. Skriv inn adressen i skjemaegenskapen «URL» når du eksporterer til en PDF-fil.
Nullstill skjema | Nullstiller innstillingene i andre kontrollfelt til standardverdiene. Standardstatus, Standardutvalg, Standardverdi.
Åpne dokument/nettside | Åpner adressa som er valgt under URL. Du kan bruke Ramme til å velge målramme.
Første post | Flytter skjemaet til den første dataposten.
Forrige post | Flytter skjemaet til den forrige dataposten.
Neste post | Flytter skjemaet til den neste dataposten.
Siste post | Flytter skjemaet til den siste dataposten.
Lagre post | Lagrer dataposten hvis det er nødvendig.
Angre innskriving | Angrer endringene i dataposten.
Ny post | Flytter skjemaet til innsettingsraden.
Slett post | Sletter dataposten.
Oppdater skjema | Leser inn igjen den sist lagrede versjonen av skjemaet.

## Handling ved post

Velg om handlingselementet skal skjules eller vises på et valgt kontrollelement på navigasjonslinjen. Dette er handlingselementene: lagret post, angre, ny post, slett post og oppdater.

## Hjelpeadresse

Oppgi en URL til et hjelpedokument som kan hentes fram ved hjelp av kontrollfeltet. Hjelp for kontrollfeltet kan åpnes når fokuset er på kontrollfeltet og brukeren trykker «F1».

## Hjelpetekst

Angi en hjelpetekst som skal vises som et tips på kontrollelementet. Tipset viser teksten i brukermodus når musepekeren beveges over kontrollelementet.

På URL-knapper blir hjelpeteksten vist som et utvidet tips i stedet for adressen som er skrevet under UR.

## Hjelpetekst

Du kan oppgi tilleggsinformasjon eller en beskrivende tekst i hvert kontrollfelt. Denne egenskapen hjelper programmereren til å lagre tilleggsinformasjon som kan brukes i programkoden. Feltet kan for eksempel brukes til variabler eller andre evalueringsparametre.

## Høyde

Angir høyden på kontrollelementet.

## Høyeste dato

Oppgi en dato i datofeltet. Ingen brukere kan da skrive inn en høyere datoverdi enn denne.

## Høyeste rulleverdi

Velg den høyeste verdien til et kontrollelement for rullefelt.

## Høyeste tid

Oppgi en tidsverdi i tidsfeltet. Ingen brukere kan skrive inn en høyere tidsverdi enn denne.

## Høyeste verdi

Du kan sette en grense for hvor mange tegn brukeren kan skrive inn i tall- og valutafelt.

## Ikonstørrelse

Velg om knappene på den valgte navigasjonslinjen skal være små eller store.

## Justering / bildejustering

Du kan velge venstrejustering, høyrejustering og midtstilling. Justeringa kan stilles inn for de følgende elementene:

1. Tittel på etikettfelt.

2. Innholdet i tekstfelt

3. Innhold av tabellfelt i kolonnene i et tabellelement

4. Bilde eller tekst som blir brukt på knapper

   For knapper er justeringa kalt Bildejustering.

## Kantfarge

Velg kantfargen på kontrollelement som har «flat» kantlinje.

## Kantlinje

Ramma på enkelte kontrollfelt kan tilpasses med egenskapen Kantlinje. Du kan velge «uten ramme», «3D-utseende» eller «flat».

## Lenke (URL)

Skriv inn adressen til en knapp av typen «Åpne dokument/nettside» i Lenke (URL)-feltet. Adressen åpnes når du trykker på knappen.

Når du fører musepekeren over knappen i brukermodus, vises nettadressa som et utvidet tips hvis ingen annen hjelpetekst er skrevet inn.

## Listeoppføringer

Merk at tips viser til kontrollelementene og tastaturet.

I kombinasjonsboksen Standardvalg velger du oppføringene som skal være forhåndsvalgt i lista.

Legg merke til at disse listeoppføringene bare blir tatt med i skjemaet hvis «Verdiliste» er valgt under Innholdstype på fanen Data.

Hvis du ikke vil at listeoppføringene skal skrives til databasen eller sendes til mottakeren av skjemaet, men heller at de skal ha andre verdier som ikke vises i skjemaet, kan du lage en verdiliste der oppføringene er tilordna verdier. Verdilista settes opp på fanen Data. Velg «Verdiliste» under Type listeinnhold og legg inn verdiene som skal tilordnes de synlige listeoppføringene, under Listeinnhold. Rekkefølgen i verdilista er viktig for at verdiene skal tilsvare riktig oppføring.

I HTML-dokumenter vil listeoppføringer fra fanen Generelt tilsvare HTML-taggen <OPTION>. Verdiene i verdilista under Listeinnhold på fanen Data tilsvarer taggen <OPTION VALUE=…>.

## Liten endring

Skriv inn hvilken verdi som skal legges til eller trekkes fra når brukeren trykker på pilknappen på rullefeltet.

## Minste dato

Velg den tidligste datoen brukeren kan skrive inn.

## Minste rulleverdi

Velg den laveste verdien til et kontrollelement for rullefelt.

## Minste tid

Oppgir den minste tidsverdien en bruker kan skrive inn.

## Minste verdi

I numeriske felt og valutafelt kan du oppgi en minsteverdi for å hindre brukeren i å oppgi en for lav verdi.

## Musehjulrulling

Stiller inn om verdier endres mens brukeren ruller musehjulet. «Aldri»: Ingen endringa av verdien. Når fokusert: (standard), vil verdien endres når kontrollelementet har fokuset og hjulet peker på kontrollelementet og blir rulla. «Alltid»: Verdien endres når musehjulet peker på kontrollelementet og blir rulla, uavhengig av hvilken kontroll som har fokus.

## Navigasjonslinje

Velg om Navigasjonslinjen skal vises nederst i tabellelementet.

## Navigering

Velg å vise eller skjule navigasjonselementene i et kontrollelement på navigasjonslinjen. Dette er navigasjonselementene: første post, forrige post, neste post og siste post.

## Navn

Alle kontrollfelter og alle skjemaer har egenskapen "Navn" som gjør at de kan identifiseres. Navnet kommer fram i skjemastrukturen, og kontrollfeltet kan bli vist til fra en makro ved hjelp av navnet. Det er allerede skrevet inn et navn i standardinnstillingene. Kontrollfeltet er identifisert med navnet, som er bygget opp av etiketten og nummeret til feltet.

Sørg for at navnene på kontrollelementene er unike hvis du arbeider med makroer.

Navnet blir også brukt til å gruppere sammen ulike kontrollelementer som hører sammen funksjonelt, slik som radioknapper. For å gjøre dette, gir du det samme navnet til alle medlemmene i gruppa. Når de har likt navn, hører de til samme gruppe. Grupperte kontrollelementer kan vises i en Grupperingsboks.

## Nedtrekk

Kontrollfelt med nedtrekksfunksjon har en ekstra pilknapp som åpner lista over skjemaoppføringer med et museklikk. Under Antall linjer kan du velge hvor mange linjer eller rader som skal vises i nedtrekkslista. Kombinasjonsfelt kan ha nedtrekksfunksjon.

Kombinasjonsbokser som er satt inn som kolonner i et tabellelement, er i utgangspunktet alltid stilt inn som nedtrekkslister.

## Passordtegn

Hvis brukeren skriver inn et passord, kan du velge hvilke tegn som skal vises istedenfor tegnene brukeren skriver inn. Skriv inn ASCII-koden til tegnene du vil bruke under Passordtegn. Du kan bruke verdier fra 0 til 255.

Du finner tegnene og ASCII-kodene som hører til dem, i dialogvinduet Spesialtegn (Sett inn → Spesialtegn).

## Plassering

Velg om posisjonselement på et valgt kontrollelement på navigasjonslinja skal vises eller skjules. Dette er posisjonselementene: postetikett, postposisjon, posttall-etikett, antall poster.

## PosisjonX

Angir X-posisjonen for kontrollelementet, relativt til ankeret.

## PosisjonY

Angir Y-posisjonen for kontrollelementet, relativt til ankeret.

## Postmerke

Velg om den første kolonnen skal vises med radetiketter der gjeldende post er markert med en pil.

## Prefikssymbol

Angi om valutasymbolet skal vises før eller etter tallet når du bruker valutafelter. Standardinnstillinga er at valutasymboler står bak tallet.

## På

Hvis et kontrollfelt har egenskapen «På», vil brukeren kunne bruke dette feltet. Hvis «Av» er valgt, blir feltet vist med grå farge og vil ikke kunne brukes.

## Radhøyde

I tabellkontroller kan du velge en verdi for radhøyde. Hvis du vil, kan du skrive inn en verdi fulgt av en gyldig måleenhet, for eksempel «2 cm».

## Ramme

Du kan også velge målramme for en URL som du åpner med knapper som er tilordnet handlingen Åpne dokument eller nettside.

Hvis du klikker i feltet, kan du velge hvilken ramme det neste dokumentet skal åpnes i. De følgende alternativene finnes:

Alternativ | Betydning
_blank | Det neste dokumentet blir åpnet i en ny, tom ramme.
_parent | Det neste dokumentet blir åpnet i en foreldreramme. Hvis ingen foreldrerammer finnes, blir dokumentet åpnet i den samme ramma.
_self | Det neste dokumentet blir åpnet i den samme ramma.
_top | Det neste dokumentet blir åpnet i et vindu på toppnivå, altså i ramma som er på høyeste nivå i hierarkiet. Hvis ramma allerede er på toppnivå, blir dokumentet åpnet i den samme ramma.

Ramme-egenskapen blir brukt for HTML-skjemaer, ikke databaseskjemaer.

## Redigeringsmaske

Ved å oppgi tegnkoden i mønsterfelt kan du avgjøre hva brukeren kan skrive inn i mønsterfeltet.

Redigeringsmaska avgjør hva det er mulig å skrive inn. Hvis brukeren skriver inn tegn som ikke svarer til redigeringsmaska, forkastes verdien så snart brukeren går ut av feltet. Du kan lage tegnmaska av de følgende tegna:

Tegn | Betydning
L | En tekstkonstant. Denne posisjonen kan ikke endres. Tegnet blir vist i den tilsvarende posisjonen i Tegnmasken.
a | Bokstavene a-z og A-Z kan skrives inn. Store bokstaver blir ikke gjort om til små.
A | Bokstavene A-Z kan skrives inn. Hvis en liten bokstav blir skrevet inn, blir den gjort om til en stor.
c | Bokstavene a-z og A-Z og 0-9kan skrives inn. Store bokstaver blir ikke gjort om til små.
C | Tegna A-Z og 0-9 kan skrives inn. Hvis en liten bokstav blir skrevet inn, blir den gjort om til en stor.
N | Bare tallene 0-9 kan skrives inn.
x | Alle utskrivbare tegn kan skrives inn.
X | Alle utskrivbare tegn kan skrives inn. Hvis en liten bokstav blir skrevet inn, blir den automatisk gjort om til en stor.

Redigeringsmaska «NNLNNLLLLL» passer til tegnmaska «__.__.2000». Da kan brukeren bare skrive inn fire siffer i datoen.

## Retning

Velg om et rullefelt eller en tallboks skal plasseres vannrett eller loddrett.

## Rullefelt

Gir en tekstboks et rullefelt av den typen du velger.

## Rulleknapp

Rulleknapper kan brukes til tallfelt, valutafelt, datofelt og tidsfelt.

## Skalering

Endre størrelsen på bildet slik at det passer til kontrollelementet.

## Skjul utvalg

Velg om et tekstutvalg eller kontrollelement fortsatt skal være valgt etter at fokus ikke lenger er på noe kontrollelement. Hvis du setter Skjul utvalg til «Nei», vil den valgte teksten fortsatt være valgt etter at fokus er flyttet fra kontrollelementet som inneholder teksten.

## Skrifttype

Når det gjelder kontrollfelt som har synlig tekst eller titler, velger du skrifttypen du vil bruke til visning. Du åpner dialogvinduet Skrifttype ved å trykke på …-knappen. Den valgte skrifttypen brukes i kontrollfeltnavn og til å vise data i tabellkontrollfelter.

## Skrivebeskyttet

Egenskapen Skrivebeskyttet kan tildeles til alle kontrollelementer som brukeren kan skrive inn tekst i. Om du gir egenskapen til et bildefelt som har hentet bildet fra en database, kan ikke brukeren sette inn nye bilder i databasen.

## Standard rulleverdi

Velg standardverdien for rullefeltet.

## Standarddato

Velg standarddato.

## Standardknapp

Egenskapen Standardknapp innebærer at knappen som hører til blir tatt i bruk når du trykker «Enter». Hvis du åpner et dialogvindu eller skjema uten å gjøre andre handlinger, da er knappen med denne egenskapen standardknappen.

Denne egenskapen bør tilordnes til bare én knapp i dokumentet.

Når du bruker skjemaer i nettsider, kan du finne denne egenskapen i søkemasker. Dette er redigeringsmasker med et tekstfelt og en Sendemåte-knapp. Søkeordet skrives inn i tekstfeltet, og søket starter når du trykker på knappen. Hvis knappen er valgt som standardknapp, er det nok å trykke «Enter» når du har skrevet inn søkeordet.

## Standardstatus

Velg om et alternativ eller en avkryssingsboks skal være krysset av som standard.

Når det gjelder knapper av tilbakestillingstypen, kan du velge status for kontrollelementet når en bruker slår på tilbakestillingsknappen.

I grupperte valgfelt angis standardinnstillingen for gruppa med egenskapen Standardstatus.

## Standardtekst

Velg standardtekst for et tekstfelt eller en kombinasjonsboks.

## Standardtid

Velg standardtid.

## Standardvalg

Velg den av oppføringene i listeboksen som skal være standard.

For knapper av tilbakestillingstypen vil Standardvalg definere status for listeboksen hvis en bruker aktiverer tilbakestillingsknappen.

Når en listeboks inneholder en verdiliste, kan du trykke på … knappen for å åpne dialogvinduet Standardvalg.

I dialogvinduet Standardvalg velger du hvilke oppføringer som skal være valgt når skjemaet som inneholder listeboksen, åpnes.

## Standardverdi

Velg standardverdien for kontrollfeltet. Standardverdien blir for eksempel satt inn når et skjema blir åpnet.

Når det gjelder knapper av tilbakestillingstypen, angir oppføringen Standardverdi status for kontrollelementet når en bruker slår på tilbakestillingsknappen.

## Stil

>Velg om avkryssingsbokser og valgknapper skal vises tredimensjonalt (standard) eller flatt.

## Stor endring

Velg verdien som skal legges til eller trekkes fra når brukeren trykker ved siden av rullelinja i rullefeltet.

## Strengt format

Du kan gjøre en formatsjekk med kontrollfelt som godtar formatert innhold (dato, klokkeslett og lignende). Hvis den strenge formateringsfunksjonen er på (Ja), blir bare de tillatte tegnene godtatt. For eksempel blir bare tall og datoskilletegn godtatt i datofelt, alle bokstaver blir ignorert.

## Største tekstlengde

Du kan sette en grense for hvor mange tegn brukeren kan skrive inn i tekst- og kombinasjonsbokser. Hvis denne kontrollfeltegenskapen er usikker, er standardinnstillinga null.

Hvis kontrollelementet er knyttet til en database og tekstlengden skal bestemmes ut fra feltet i databasen, må du ikke velge noen tekstlengde her. Innstillingene kan bare plukkes opp fra databasen hvis denne egenskapen ikke er på (tilstand «Ikke definert»).

## Symbolfarge

Velg farge på symboler på kontrollelementer, for eksempel pilene på rullefelt.

## Synlig

Bestemmer og kontrollelementet vil være synlig i lysbildeframvisninga. I utformingsmodus vil kontrollelementet alltid være synlig.

Merk at hvis denne egenskapen er satt til «Ja» (standardvalget, betyr nødvendigvis ikke dette at kontrollelementet vil vises på skjermen. Flere begrensninger blir brukt når et kontrollelements effektive synlighet beregnes. For eksempel, når et kontrollelement plassert i en skjult bolk i Writer, vil dette aldri vises før bolken blir synlig.

Hvis denne egenskapen er satt til «Nei», will kontrollelementet alltid være skjult i lysbildeframvisninga.

Eldre versjoner av OpenOffice.org før 3.1 vil overse denne egenskapen i stillhet når den leser dokumenter som bruker denne.

## Synlig størrelse

Velg størrelsen på bjelken i rullefeltet målt i «verdienheter». For eksempel vil en verdi på («Høyeste rulleverdi» minus «Minste rulleverdi») / 2 gi en bjelke som fyller halve rullefeltet.

Hvis 0 er valgt, vil bjelken være like bred som den er høy.

## Ta fokus ved klikk

Her kan du velge om trykknappen skal få fokus når noen trykker på den.

## Tabulator

Egenskapen Tabulator avgjør om et kontrollfelt kan velges med tabulatortasten. Disse alternativene er tilgjengelige:

Nei | Når du bruker Tabulatoren, mister kontrollen fokus.
Ja | Kontrollelementet kan velges med tabulatortasten.

## Tabulatorrekkefølge

Egenskapen Tabulatorrekkefølge avgjør hvilken rekkefølge kontrollelementene skal få fokus i når du trykker tabulatortasten. I skjema som inneholder mer enn ett kontrollelement, flytter fokus til neste kontrollelement når du trykker tabulatortasten. Du kan velge rekkefølge for fokus under Tabulatorrekkefølge.

Tabulatorrekkefølge kan ikke tilpasses for Skjulte kontrollelementer. Hvis du vil, kan du velge denne egenskapen for bildeknapper og bildefelt, slik at også disse kan velges med tabulatortasten.

Når du lager et skjema, blir en indeks automatisk tilordnet de kontrollfeltene som blir lagt til i skjemaet. Hvert nye kontrollfelt får en indeks som er 1 høyere. Hvis du endrer på én indeks, blir indeksene til de andre kontrollelementene oppdatert automatisk. Elementer som ikke kan fokuseres (Tabulator = Nei), får også en verdi. Disse kontrollelementene hopper tabulatortasten likevel over.

Du kan også lett velge indekser til de ulike kontrollelementene i dialogvinduet Tabulatorrekkefølge.

## Tegnmaske

Du kan bruke maskerte felt til å velge en tegnmaske. Tegnmaska inneholder de første verdiene i et skjema, og er alltid synlig etter at du har lastet ned et skjema. Hvis du bruker en tegnkode forRedigeringsmaska, kan du avgjøre hvilke oppføringer brukeren kan skrive inn i det maskerte feltet.

Tegnmaska bør alltid være like lang som redigeringsmaska. Hvis den ikke er det, blir redigeringsmaska enten kuttet ned eller fylt opp med mellomrom til den er like lang som tegnmaska.

## Tekstbryting

Viser tekst over mer enn én linje. Lar deg bruke linjeskift i et skrivefelt, slik at du kan skrive inn flere linjer med tekst. Du kan legge inn linjeskift manuelt med Enter.

## Tekstlinjene slutter med

For tekstfelt kan du velge hva slags linjesluttkode som skal brukes når du skriver inn tekst i en databasekolonne.

## Teksttype

Lar deg ta med linjeskift og formatering i kontrollfelter, for eksempel i tekstbokser og etiketter. Du kan legge inn linjeskift manuelt med Enter-tasten. Velg «Flere linjer med formatering» for å skrive inn formatert tekst.

Hvis du velger teksttypen «Flere linjer med formatering», kan du ikke knytte kontrollelementet til et databasefelt.

Dette kontrollelementet heter «Skrivefelt med flere linjer» for tekstkolonner inne i tabellelementer.

## Tidsformat

Velg tidsformat for timer og minutter.

## Trenivå

Denne egenskapen avgjør om en avkryssningsboks skal kunne stå for verdien NULL for en koblet database i tillegg til verdiene SANN og USANN. Denne funksjonen er bare tilgjengelig dersom databasen godtar tre tilstander: SANN, USANN og NULL.

Egenskapen «tristatus» er kun definert for databaseskjema, ikke for HTML-skjema.

## Tusenskille

Du kan bestemme om tusenskille skal brukes i tall- og valutafelter.

## Utskriftbar

Angi om kontrollfeltet skal være med på utskriften av dokumentet.

## Valutasymbol

Du kan på forhånd velge et valutasymbol for valutafelt ved å sette inn tegnet eller tekststrengen i egenskapen valutasymbol.

## Verdi

I det skjulte kontrollelementet, under Verdi skriver du inn data som det skjulte kontrollelementet skal overta. Disse blir overført når skjemaet blir sendt.

## Verdisteg

Du kan forhåndsinnstille intervallverdiene i tall- og valutabokser. Bruk pilknappene til tallboksene for å øke eller minke verdien.

## Øk/senk verdien

Velg intervallet som skal legges til eller trekkes fra hver gang kontrollelementet for tallbokser blir slått på